Lastenhuoneet sijaitsevat kotimme yläkerrassa. Yläkerrassa sijaitsee myös meidän aikuisten makuuhuone, lasten yhteinen makuuhuone sekä kylpyhuone ja sauna. Yläkerrassa on helppo pitää sängyt petaamattomina ja lelut saavat olla hujan hajan, sillä alakerrassa vietämme useimmiten aikaa vieraiden kanssa. Lastenhuoneessa meillä on jonkin verran kaappitilaa, mutta ne eivät kuitenkaan pääsääntöisesti ole lelukäytössä tällä hetkellä. Poikkeuksena on tuo Ikean valkoinen kaksikerroksinen kaappi, jonka sisään mahtuu tosi paljon leluja. Olen kuitenkin miettinyt, että voisin purkaa kaapit toisistaan ja laittaa ne esimerkiksi ikkunan eteen vierekkäin. Tuo korkea hyllykkö on toistaiseksi liian korkea lapsille eikä ylimmiltä hyllyiltä ylety ottamaan tavaroita alas ilman, että ne kaatuvat lasten niskaan. Lisäksi meidän lapsista on hauskempaa repiä tavarat alas ylimmiltä hyllyiltä ja kiivetä itse kaapin sisään piiloon - mitä korkeammalle, sen parempi.
Yhtenä seuraavana isompana haaveena olisi hommata lasten leikkihuoneeseen puolapuut ja ehkä roikkumisrenkaat. Etenkin Oliver on ihan hulluna kiipeilyyn ja roikkumiseen, ja useimmiten yläkertaan vievän portaikon kaiteet saavat oman osansa apinaleikeissä. Meillä myös kulkee vesiputket seinien pinnoissa ja myös niihin lapset haluaisivat kiipeillä, mutta pakko aina kieltää. Olen yrittänyt vähän vertailla parhaimpia puolapuuvalmistajia, mutta en ole vielä tehnyt päätöstä niiden suhteen. Olisiko teillä antaa kokemusta hyvistä ja kohtuullisen hintaisista puolapuista? Tai jos kotoanne löytyy puolapuut, kuulisin mielelläni vinkkejä - linkkaa vaikka postaus kommenttikenttään!
Piia / NIKLASTAR15. lokakuuta 2015 klo 18.41Ihanan raikas leikkihuone! :) Meillä on Dinox puiset puolapuut lastenhuoneessa eikä mitään valittamista, hyvin toimii niin pojan kuin äidinkin käytössä. Patjaa suosittelen puolapuiden alle. Blogistani löytyy meidän puolapuista muutamia postauksia :)VastaaPoistaVastauksetAnna / Something Small15. lokakuuta 2015 klo 19.00Kiitos, oonkin käynyt sun blogissa joskus aikaisemmin katsomassa - ihanalta näyttää :) Nyt kun puolapuuhankinta on tosiaan ajankohtainen, niin täytyykin käydä uudestaan katsomassa!PoistaVastaaEmmi / And something daily15. lokakuuta 2015 klo 19.04ihanalta näyttää <3 tuo tapetti on ihan täydellinen!VastaaPoistaVastauksetAnna / Something Small15. lokakuuta 2015 klo 19.42Kiitos Emmi ihanista sanoista!! :) Se on myös mun suosikkitapetti, vuoden sitä himoitsin ja nyt viime kesänä viimein tapetoin :)PoistaVastaaEppusen kaapilla15. lokakuuta 2015 klo 19.42Ihanan näköistä! :) Samasta syystä mäkin tykkään siitä, että makuuhuoneet on yläkerrasssa. :) VastaaPoistaVastauksetAnna / Something Small15. lokakuuta 2015 klo 19.58Kiitos! Joo se kyllä helpottaa aika paljon, kun niin sanotut edustustilat voi pitää siistinä huomattavasti vähemmällä vaivalla ;)PoistaVastaaAnonyymi15. lokakuuta 2015 klo 20.49Jokunen viikko sitten oli yhdet vanhat puolapuut Metsänkylän navetalla. VastaaPoistaVastauksetAnna / Something Small15. lokakuuta 2015 klo 21.15Okei, ei olekaan mulle yhtään tuttu paikka..PoistaVastaaMaaria | HULIVILINI16. lokakuuta 2015 klo 7.01Kivan näköistä! Minäkin haluaisin puolapuut lastenhuoneeseen, mutta siihen ei tässä asunnossa ole tilaa.. Voimistelurenkaat kyllä meinasin hommata :)VastaaPoistaVastauksetAnna / Something Small16. lokakuuta 2015 klo 7.13Kiitos kivasta viestistä! Meidänkin lastenhuoneessa puolapuut vaatisi jonkin verran kalustejärjestyksen muuttamista, vaikka kyllä ne voisi ehkä sijoittaa myös makuuhuoneen puolelle.. Voimistelurenkaat ei onneksi vie paljon tilaa, täytyy vain mahtua kiikkumaan niissä :)PoistaVastaaNelli / Kochanie16. lokakuuta 2015 klo 21.44Ihanan näköistä! Aika hyvä idea myös tuo erilliset makuu- ja leikkihuoneet :) täytyy ehkä pitää mielessä, jos pikkukakkonen saadaan.VastaaPoistaVastauksetAnna / Something Small16. lokakuuta 2015 klo 22.20Oi kiitos! Meillä alkuun oli jonkin aikaa Aadalla oma huone ja omat lelut siellä, kun Oliver ei ollut vielä syntynyt ja kun hän oli ihan minivauva. Mutta sitten kun molemmat kasvoivat taaperoiksi, niin tälle leikkihuone-makuuhuone-combolle tuli tarvetta :)PoistaVastaaSanna U.12. lokakuuta 2016 klo 9.49Hei,mistä nämä läpikuultavat laskosverhot on? :) BTW, aivan ihana ja raikas sisustus. Kade ;)VastaaPoistaVastauksetAnna / Something Small12. lokakuuta 2016 klo 10.12Hei, verho on teetetty Eurokankaassa. Heillä on ihan huipputoimivat laskosverhoille suunnitellut kiinnikkeet ja sitten kangas on valittu heidän valikoimastaan.PoistaVastaaLisää kommenttiLataa lisää...